KONDUTORES KOMESA HOJI TA FIKA NA PARAGEM
Kondutores de Hiace komesa hoji dia 2 de Março, na sigui novu regra ki dja podu na cidade de Somada, na ilha Santiago…
Ku paragem certu pa Hiace, kada kondutor ten ki fika ku si carro, na fila pa ordem de chegada. Es ta passa ta panha passageros nes parage, sem tem ki ta fika ta da volta na cidade pa riba e pa baxu na busca alguen. ”Keli ta bem evita konfuzom ki ta kostuma ten, tantu ku passageros e tambe entre propi kondutores”,si ki Alcides Ramos xplika.
Alcides Ramos, è kondutor e tambe el è presidente de Associason de kondutores de Hiaces Somada/Praia. È fla ma è ta spera ma kondutores ta ruspeta es novu regra.
Paragem de Hiace ta fika frente de empresa Tmais, e ta bai ti stason de Enacol. Gosi carro ki ta bai Praia, podi panhadu na parragem de Hiaces ki ta fika frente de esquadra.
Motorista João Baptista afirma “Es fila é necessário, pamodi nu sta mesteba tinha regra. N ta spera ma Polícia ta passa ta fiscaliza pa kontrola fila de início ti fim, pa ka ten kondutor ki ta fika ta circula dentru cidade, pamodi si nou, es medida ka ta funciona”
“Ti es momentu tudo sta bem organizadu. Na bicha nu ta poupa combustível, ta ten ruspetu entre kondutores e passagerus. Mas nu kre pa carros de Ecobus fika na fila també juntamente ku nos, e tudu kes ki desruspeta es norma, es ten ki ta ser multado”, si ki motorista Gracelindo papia.
Associason de kondutores de Hiaces Somada/Praia, kriadu ka dura li. Ses objetivo era kriaba parage de “hiaces” na Santa Catarina, e djes teni inskritu na ses associason cerka de 40 kondutores, no ki existe 100 kondutor profissional ki ta faze perkurso Somada/ Praia.
Pa ten mas organizason na trânsito, motoristas de Somada ku presidente de associason sta spera ki tambe es novu medida ta podu na Cidade de Praia.
kea_Latn por_Latn kea_Latn srd_Latn kea_Latn kea_Latn kea_Latn kea_Latn kea_Latn